
 16.9.2010
 BG
 Официален вестник на Европейския съюз
 L 244/32
 РЕШЕНИЕ НА СЪВМЕСТНИЯ КОМИТЕТ НА ЕИП
 No 75/2010
 от 11 юни 2010 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението бе изменено с Решение на Съвместния комитет на ЕИП No 51/2010 от 30 април 2010 г. (1)
 (2)
 Регламент (ЕО) No 300/2008 на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) No 2320/2002 (2) бе включен в Споразумението чрез Решение на Съвместния комитет на ЕИП No 69/2009 от 29 май 2009 г. (3) със специфичните за всяка страна адаптации.
 (3)
 Регламент (ЕС) No 72/2010 на Комисията от 26 януари 2010 г. за определяне на процедурите за провеждане на проверки от Комисията в областта на сигурността на въздухоплаването (4) следва да бъде включен в споразумението,
 РЕШИ:
 Член 1
 След точка 66зб (Регламент (ЕО) No 2320/2002 на Европейския парламент и на Съвета) от приложение XIII към Споразумението се добавя следната точка:
 „66зв.
 32010 R 0072: Регламент (ЕС) No 72/2010 на Комисията от 26 януари 2010 г. за определяне на процедурите за провеждане на проверки от Комисията в областта на сигурността на въздухоплаването (ОВ L 23, 27.1.2010 г., стр. 1).
 За целите на това споразумение разпоредбите на регламента следва да се четат със следната адаптация:
 Настоящият регламент се прилага от датата на влизане в сила на последното от решенията на Съвместния комитет на ЕИП, включващо в Споразумението необходимите мерки за прилагането на Регламент (ЕО) No 300/2008.“
 Член 2
 Текстовете на Регламент (ЕС) No 72/2010 на исландски и норвежки език, които ще се публикуват в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 12 юни 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 11 юни 2010 година.
 За Съвместния комитет на ЕИП
 Председател
 Alan SEATTER
 (1) ОВ L 181, 15.7.2010 г., стр. 19.
 (2) ОВ L 97, 9.4.2008 г., стр. 72.
 (3) ОВ L 232, 3.9.2009 г., стр. 25.
 (4) ОВ L 23, 27.1.2010 г., стр. 1.
 (5) Без отбелязани конституционни изисквания.
 